
VILNIAUS UNIVERSITETAS
PIRKIMŲ SKYRIUS


Tiekėjams	2025-09-01
(siunčiama CVP IS priemonėmis)


DĖL PIRKIMO PROCEDŪRŲ NUTRAUKIMO


Perkančioji organizacija – Vilniaus universitetas (toliau – PO) vykdo pirkimą supaprastinto atviro konkurso būdu „Laboratorinė įranga sveikatos technologijų ir gyvenimo kokybės laboratorijai, Nr. 4049/2025/ŠA“ (toliau – Pirkimas).
Informuojame, kad skelbiant pirkimą CVP IS Pirkimo profilyje pildant pagrindinę informaciją apie Pirkimą buvo pažymėta neteisinga informacija dėl pasiūlymų pateikimo keliose Pirkimo objekto dalyse, t. y. buvo nurodyta, kad tiekėjai turi privalomai pateikti pasiūlymus visose Pirkimo objekto dalyse. Pažymėtina, kad ši informacija taip pat buvo nurodyta ir skelbime apie Pirkimą, tačiau Pirkimo specialiųjų sąlygų 1.3 punkte yra nurodyta, kad „1.3. Tiekėjas gali pateikti pasiūlymą vienai, kelioms ar visoms pirkimo objekto dalims. <...>“. Tokiu būdu Pirkimo CVP IS profilyje, skelbime apie Pirkimą ir Pirkimo dokumentuose informacija dėl tiekėjų galimybės dalyvauti ir teikti pasiūlymus keliose Pirkimo objekto dalyse yra nurodyta netiksliai, klaidinančiai ir dviprasmiškai.
Pažymėtina, kad dėl šios klaidos ir galimybės ištaisyti CVP IS buvo kreiptasi el. paštu į Viešųjų pirkimų tarnybą  ir gautas jos atsakymas „<...> pataisyti nebeįmanoma. Galite arba naują pirkimą kurti, arba toliau tęsti pirkimą ir vertinti taip kaip yra. Pažymėjus "Visas dalis"  lauke "Pasiūlymai dėl Dalis(-ių)" reiškia, kad tiekėjas turės pateikti pasiūlymus į visas dalis, šiuo atveju į visas 6 dalis.“.
Atsižvelgiant į aukščiau išdėstytą, konstatuotina, kad informacija CVP IS profilyje, skelbime apie Pirkimą ir Pirkimo dokumentuose dėl  tiekėjų galimybės teikti pasiūlymus keliose Pirkimo objekto dalyse suformuluota netiksliai, klaidinančiai ir dviprasmiškai, todėl potencialūs tiekėjai galėjo skirtingai suprasti šią sąlygą. Net ir ištaisius klaidingai paskelbtą informaciją skelbime apie Pirkimą, galimybės ištaisyti šiuos trūkumus Pirkimo CVP IS profilyje nėra, o tęsiant Pirkimo procedūras, vadovaujantis paskelbtomis Pirkimo sąlygomis, būtų pažeisti VPĮ 17 str. 1 d. įtvirtinti principai, kuomet būtų pažeidžiamas skaidrumo bei tiekėjų lygiateisiškumo principas, neužtikrinta tiekėjų konkurencija, nes tiekėjai susipažinę su skelbime nurodyta informacija galėjo priimti sprendimą nedalyvauti Pirkime, kadangi neturi galimybės privalomai pasiūlyti Pirkimo objekto visoms 6 (šešioms) Pirkimo objekto dalims.

Taigi, vadovaujantis VPĮ 29 str. 4 d. „Perkančioji organizacija turi teisę savo iniciatyva nutraukti pradėtas pirkimo <...> procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.“  ir VPĮ 29 str. 3 d. nuostatomis „Perkančioji organizacija privalo nutraukti pradėtas pirkimo <...>, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti.“, PO priėmė sprendimą Pirkimo procedūras nutraukti.

Atsižvelgiant į tai, kad Pirkimo procedūros yra nutraukiamos, vadovaujantis VPĮ  29 str. 2 d. 3 p., Pirkimas laikomas pasibaigusiu.

Informuojame, kad artimiausiu metu PO planuoja iš naujo teisės aktų nustatyta tvarka vykdyti šį pirkimą.  Kviečiame sekti aktualią informaciją CVP IS ir dalyvauti PO vykdomuose pirkimuose. 


Alina Leščinskaja, tel. + 370 671 36705, el. p. alina.lescinkaja@cr.vu.lt

image1.png




